kardosdrur/scandi-wiki huggingface dataset:
Lambert Daniel Kastens

Lambert Daniel Kastens (død 30. oktober 1744 i Viborg) var en orgelbygger af tysk afstamning, som var virksom i Danmark fra 1722 til 1744.
Kastens var uddannet af den berømte orgelbygger Arp Schnitger, og anses for en af hans bedste elever. Schnitger havde orgelbyggerprivilegiet i Slesvig, Holsten, Oldenburg og Delmenhorst, og da han døde (1719) overtog Kastens det. Han havde værksted i Itzehoe, hvor han i tiden fra 1722 til 1724 byggede Garnisons Kirkes første store orgel.

Denne succes medførte flere store ordrer, især efter Københavns brand i 1728, så Kastens flyttede til Danmark og overlod værkstedet i Itzehoe til en anden Schnitger-elev, Johann Dietrich Busch.

Desværre er ingen af Kastens orgelværker bevaret i funktionsdygtig stand. Det tætteste vi kommer er Carsten Lunds rekonstruktion fra 1995 i Garnisons Kirke. Til gengæld kan vi se Kastens orgelfacader i højbarok stil i flere danske kirker: Århus Domkirke, Slangerup Kirke, Holmens Kirke, Garnisons Kirke, Trinitatis Kirke og Reformert Kirke. Sidstnævnte orgel blev bygget til Københavns Slot, men efter nogle få år blev slottet revet ned, og orglet blev solgt til Reformert Kirke. Facaden er muligvis blevet tilpasset i forbindelse med flytningen.

Orglet i St. Laurentii Kirche i Itzehoe blev påbegyndt i 1716 af Schnitger, men han døde inden det var færdigt, så Kastens fuldførte det. Som i Danmark er kun facaden bevaret, men man har bragt principalpiberne til at klinge igen i 2000.

Kastens stod for byggingen af barokorglet i Oslo Domkirke i 1720-årene og det blev færdigt i 1727. Der er ingen piber bevaret fra dette, men selve orgelfacaden er fortsatt i brug.

Eksempler på Kastens orgelfacader

Referencer

Eksterne henvisninger 

 Orgler i Danmark 
 St.Laurentii-Orgel zu Itzehoe 

Tjek fødselsår
Personer fra Tyskland
Orgelbyggere
Wonderwall Music

Wonderwall Music var George Harrisons første soloalbum og soundtracket til filmen Wonderwall. Sangene er næsten alle instrumentale (bortset fra nogle ikke-engelske stemmer og et langsomt spoken word nummer), og blev indspillet delvist i december 1967 i England, og resten i januar 1968 i Bombay i Indien.  Wonderwall Music er bemærkelsesværdigt for at være det første soloalbum af et af medlemmerne af The Beatles.

Mens de fleste af de indiske musikere, pianist John Barham og medlemmerne af Remo Four blev nævnt ved deres rigtige navne, var mange af de resterende navne pseudonymer for Harrison, Eric Clapton, Ringo Starr og Peter Tork. Harrison står kun nævnt som producer, arrangør og sangskriver af albummet.

Under indspilningerne i Indien blev baggrunds lydsporet til "The Inner Light", som senere blev  B-siden til "Lady Madonna", den sidste Beatles single for Parlophone i Storbritannien og Capitol Records i USA.

Alle numrene var komponerede af Harrison, og det var den første albumudgivelse for det nyligt oprettede Apple Records, udgivet i november 1968, få uger før The Beatles. Det blev også det første Apple optagelse som udgik igen, selvom den dog blev genudgivet som remastered CD i 1992.

Wonderwall Music nåede slet ikke hitlisterne i Storbritannien, men blev #49 i USA i starten af 1969.

Spor 

Alle sange af George Harrison.

"Microbes" – 3:42
"Red Lady Too" – 1:56
"Tabla And Pakavaj" – 1:05
"In The Park" – 4:08
"Drilling A Home" – 3:08
"Guru Vandana" – 1:05
"Greasy Legs" – 1:28
"Ski-ing" – 1:50
"Gat Kirwani" – 1:15
"Dream Scene" – 5:26
"Party Seacombe" – 4:34
"Love Scene" – 4:17
"Crying" – 1:15
"Cowboy Music" – 1:29
"Fantasy Sequins" – 1:50
"Glass Box" – 2:22
"On The Bed" – 1:05
"Wonderwall To Be Here" – 1:25
"Singing Om" – 1:54
 Spor 2, 5, 8, 10, 11, 14, 16 & 18 blev indspillet i England
 Spor 1, 3, 4, 6, 7, 9, 12, 13, 15, 17 & 19 blev indspillet i Indien

Medvirkende

England (december 1967) 
John Barham – piano og flygelhorn
Colin Manley – guitar og steel guitar
Tony Ashton – klirrende piano og orgel
Philip Rogers – bas
Roy Dyke – trommer
Tommy Reilly – harmonika
Peter Tork – banjo (ikke nævnt)
Eddie Clayton (Eric Clapton) – guitar
Richie Snare (Ringo Starr) – trommer (rygtet)

Indien (januar 1968) 
Ashish Khan – sarod
Mahapurush Misra – tabla og pakavaj
Sharad Jadev – shehnai
Hanuman Jadev – shehnai
Shambu-Das – sitar
Indril Bhattacharya – sitar
Shankar Ghosh – sitar
Chandra Shekhar – sur-bahar
Shiv Kumar Sharma – santoor
S. R. Kenkare – fløjte
Vinaik Vora – thar-shehnai
Rij Ram Desad – harmonium og tabla-tarang

Debutalbum fra 1968
Rockalbum fra Storbritannien
Debutalbum fra Storbritannien
Apple QuickTake

Apple QuickTake blev udviklet i 1992 – "Venus" projektet – i en tid hvor der blev brugt mere end US$ 12 milliader årligt på digital fotografi i U.S.A., så markedet for digital fotografi var enormt. Apple's første digital kamera, "QuickTake 100", blev introduceret i januar 1994, og var et brugervenligt kamera med 1 MB flashhukommelse. Ved at udgive forbindelsesudstyr sammen med "QuickTake 150" i 1995, prøvede Apple samtidig at sælge det til Windows-brugere. Da digitalkameraet ikke sælger særlig godt, kom der ikke flere modeller efter "QuickTake 200" fra 1997.

Specifikationer

Eksterne henvisninger 

 Apple Computer

QuickTake
Fotografi
Konkollega

Konkollega er en sammenstilling af ordene konkurrent og kollega. 

Et konkollegaskab er et professionelt samarbejde mellem to mennesker eller firmaer, der kan betragtes som konkurrenter, men som vælger at betragte sig mere som kollegaer uden at glemme konkurrenceincitamentet.

Arbejdsmarkedet
Virksomheder
Bogklub

En bogklub er et begreb, der benyttes om en bestemt distributionskanal for forlag. Bogklubbernes medlemmer får tilsendt "månedens bog", hvis de ikke afbestiller bogen inden en bestemt dato. Enkelte bogklubber kræver, at medlemmet aktivt skal bestille de ønskede bøger. Bogklubben har som regel et katalog af andre bøger, som kan købes i stedet for eller sammen med "månedens bog".

Medlemmernes loyalitet forsøges primært fastholdt ved at bogklubudgaver er billigere end de ordinære udgaver.

"Klub" 
"Bogklubben" er egentlig ikke en klub, men en abonnementsordning. Uden for Danmark findes bogklubber, der er egentlige klubber.
Oprah's Book Club er et tilbagevendende afsnit i Oprah Winfreys talkshow, hvor hun anbefaler en bog. Omtalen medfører ofte en markant salgsfremgang for bøgerne.

Foreninger
Bubbi-Bjørnene

Bubbi-Bjørnene (org. Adventures of the Gummi Bears) er en amerikansk tegnefilmserie lavet af Disney.

Serien handler om bubbi-bjørnene og deres eventyr med mennesker, grumlinger m.m. Historierne foregår i en middelalderlig verden hvor mennesker betragter bubbi-bjørne som sagnfigurer. Folk har hørt om dem, men har aldrig set dem. 

Seriens seks hovedpersoner (bubbi-bjørnene) lever i et underjordisk hjem under et stort træ. I nogle afsnit medvirker en ekstra bubbi-bjørn, Bobbi (org. Gusto 'Augustus' Gummi), som var strandet på en øde ø i 12 år, og blev reddet af Bøvle og Burger. 

Menneskerne bor i en fæstningsby, Dunwyn, som ledes af kongen Kong Godtfred og hans trofaste riddere, ledet af Ridder Futsko

Seriens skurk er mennesket Fyrst Igor, som lever på Drekmore-slottet, sammen med hans grumlingehær og højrehånd Ridder Rust, som er miniature udgave af de store grumlinger. Fyrst Igors mål er at overtage Dunwyn, hvilket han agter at gøre med bubbi-teknologi.

Danske stemmer 
 Bubbi (org. Zummi Gummi): Lars Thiesgaard 
 Bøvle (org. Gruffi Gummi):  Esper Hagen
 Burger (org. Tummi Gummi): Benny Hansen, Nis Bank-Mikkelsen
 Bibbi (org. Grammi Gummi): Susanne Lundberg
 Beebob (org. Sunni Gummi): Michelle Bjørn-Andersen
 Buller (org. Cubbi Gummi): Susanne Lundberg
 Jonas (org. Cavin): Jonathan Gøransson, David Buus
 Kong Godtfred (org. King Gregor): Søren Hauch-Fausbøll
 Ridder Futsko (org. Sir Tuxford): Esper Hagen
Fyrst Igor (org. Duke Sigmund Igthorn): John Hahn-Petersen
 Kira (org. Princess Calla): Michelle Bjørn-Andersen
 Ridder Rust (org. Toadwart): Lars Thiesgaard
 Grumlingerne (org. Ogres): Nis Bank-Mikkelsen

Øvrige stemmer: Pauline Rehné

Titelsang sunget af: Michael Elo

 Dialog Instruktør: Christian Clausen
 Vokal Instruktør: Svend Christiansen
 Oversætter: Michael Skovgaard, Aase Moresco, Henrik Vagel (IFT), Mads Kjædegaard
 Sangoversætter: Aase Moresco
 Dub Tekniker: Claus Rydskov
 Mix Tekniker: Lars Lundholm, Svend Christiansen
 Kreativ Supervisor: Kirsten Saabye
 Producer: Svend Christiansen, Sun Studio

Eksterne henvisninger 
 

Animerede tv-serier fra Disney
Amerikanske tv-serier fra 1980'erne
Tv-serier for børn
Fiktive bjørne
Tv-programmer fra NBC
Tv-programmer fra American Broadcasting Company
Yuppie

Begrebet yuppie opstod i 1981 til 1983 i USA og selve ordet er en forkortelse af “ ''young urban professional people “ med endelsen -ie. Altså en ung person med vellønnet arbejde.

Meget påfaldende har ordet en lydlig sammenhæng med hippie, men betyder nærmest det modsatte.

Begrebet kommer fra New York og betegner en gruppe unge mennesker, der foretrækker en livsstil med vægt på egen vækst og succes, nøgleorderne er dyrt tøj, aktier, high tech, lynkarriere, dyre lejligheder samt et liv på byernes cafeer. Ting er, hvad der adskiller yuppier fra hinanden. Det drejer sig om at have det dyreste tøj på og kunne bruge flest penge.

Subkulturer
Demagogi

Demagogi, efter græsk demos "folk" og agogos "førende", er forførelse af folket ved hjælp af taleevner.  

Betegnelsen bruges ofte af politikere om deres modstandere, når de forsøger at ophidse med usaglig og stærkt følelsesbetonet retorik eller populisme.

Etymologi 
Demagog ← græsk δημαγωγός demagogos "folkefører" ← δήμος démos "folk" + αγωγός agogos "leder"

Begreber der deler oprindelse med demagog.
 Demografi (δημογραφία demographia "befolkningsbeskrivelse")
 Demokrati (δημοκρατία demokratia "folkestyre")
 Pædagog (παιδαγωγός pædagogos "lærer")

Politik
Græsk sprog
ILife

iLife er en softwarepakke fra Apple. Pakken indeholder iPhoto, iMovie, GarageBand. Programmerne kan kun afvikles på Apples Macintosh-computere.

iPhoto gør det muligt at organisere og redigere billeder. Man kan endvidere opstille sine fotografier i fotoalbumskabeloner og derefter købe albummerne i fysisk form. I iPhoto kan man også fremstille digitale lysbilledshow.

iMovie er et filmredigeringsprogram.

I Garageband kan man fremstille musiknumre og podcasts ved hjælp af digitale og fysike instrumenter.

Eksterne henvisninger 
 Apple iLife

Software fra Apple Inc.
Mac OS X-software
Marco Materazzi

Marco Materazzi (født 19. august 1973) er en italiensk fodboldspiller, der siden 2001 har spillet for Inter. Materazzi har førhen spillet i Perugia og Everton. I Everton var han ikke nogen særlig succes, og blev blandt andet udvist 4 gange i blot 27 kampe, han vendte derfor hjem til Italien efter blot en sæson i det engelske. Her kom han på kontrakt hos Perugia, som han så fik kæmpe succes hos. Han scorede 12 mål i 30 kampe, hvilket er meget godt for en midterforsvar. Inter fik så øjnene op for ham, og de hentede ham til Giuseppe Meazza. Han har spillet 31 landskampe og scoret 2 mål (pr. 9. juni 2006). Det ene af målene var et meget vigtigt mål, da det faldt på hovedstød i finalen mod Frankrig ved VM i fodbold 2006, og udlignede dermed den franske føring i den ordinære spilletid. Finalen blev sidenhen vundet af Italien efter forlænget spilletid og straffesparkskonkurrence. Under finalen blev Materazzi stanget omkuld af Zinedine Zidane, som dernæst blev udvist.

Fodboldspillere fra Italien
Fodboldspillere fra Everton F.C.
Verdensmestre i fodbold
Lecce
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Arp Schnitger

Arp Schnitger (født 2. juli 1648 i byen Schmalenfleth, distriktet Brake i Tyskland; begravet 28. juli 1719 i Neuenfelde, nu Hamburg-Neuenfelde) var en af de mest berømte orgelbyggere i sin tid. En af hans bedste elever var Lambert Daniel Kastens.

Kildeangivelser 

Personer fra Tyskland
Orgelbyggere
Israelsmissionens Unge

Israelsmissionens Unge (IU) er en ungdomsorganisation som har sit ophav i Den Danske Israelsmission og blev stiftet i 1996. Organisationen er medlem af Dansk Ungdoms Fællesråd (DUF) og har hovedsæde i Aarhus. IU ønsker at unge i Danmark må lære mere om kristen mission til jøder, kristendommens jødiske ophav og fremme forståelse for det jødiske folk og deres kultur. Israelsmissionens Unge ønsker også at skabe kendskab til geografien og kulturen i Israel/Palæstina og engagere unge i fredsskabende initiativer mellem kristne palæstinensere og messianske jøder og støtter i det hele taget forsoningsbestræbelserne i konflikten mellem Israel og Palæstina.

Eksterne henvisninger 	 
Israelsmissionens unges hjemmeside

	 

Missionsarbejde
Danske kirkelige foreninger
Luís Figo

Luís Filipe Madeira Caeiro Figo (født 4. november 1972) er en portugisisk tidligere fodboldspiller og modtager af den højeste udmærkelse Ballon d'Or. Luís Figo var midtbanespiller og spillede bl.a. for Sporting Portugal, FC Barcelona, Real Madrid, og Inter. Han har som spiller vundet en lang række titler. Har spillet 127 kampe for det portugisiske landshold. 

Fra 1989-1995 spillede han for Sporting Lissabon i sit hjemland, fra 1995-2000 var han knyttet til FC Barcelona og var fra 2000-2005 knyttet til Real Madrid. Han sluttede en 15 år lang landsholdskarriere, da han spillede afskedskamp ved VM i fodbold 2006 i Tyskland mod værtsnationen, da Portugal tabte bronzekampen med 3-1. I denne kamp var han slet ikke med i startopstillingen, men måtte nøjes med at blive skiftet ind hen mod slutningen af kampen. Han nåede at repræsentere det portugisiske landshold ikke færre end 127 gange og fik scoret 32 mål. I år 2009 stoppede Luis Figo sin fodboldkarriere efter en kamp mod Atalanta d. 31 maj. Kampen endte 4-3 på Inters hjemmebane Giuseppe Meazza.

Titler og priser

Klubhold 
 Sporting CP
 Taça de Portugal (1): 1995

 Barcelona
 La Liga (2): 1997-98, 1998-99
 Copa del Rey (2): 1997, 1998
 Supercopa de España (1): 1996
 UEFA Cup Winners' Cup (1): 1997
 UEFA Super Cup (1): 1997

 Real Madrid
 La Liga (2): 2000-01, 2002-03
 Supercopa de España (2): 2001, 2003
 UEFA Champions League (1): 2002
 UEFA Super Cup (1): 2002
 Intercontinental Cup (1): 2002

 Internazionale
 Serie A (4): 2005-06, 2006-07, 2007-08, 2008-09
 Coppa Italia (1): 2006
 Supercoppa Italiana (3): 2005, 2006, 2008

Portugals landshold 
 EURO 2004: Sølv 
 U/20-VM i fodbold 1991: Vinder 
 U-17 Europamesterskabet i fodbold 1989: Vinder 
 U-21 Europamesterskabet i fodbold 1994: Sølv

Individuelt (uddrag) 
 Bedste spiller ved U-21 Europamesterskabet i fodbold 1994
 Portugals "Golden Ball" 1994
 Årets spiller i Portugal (6): 1995, 1996, 1997, 1998, 1999, 2000
 Bedste udenlandske spiller i La Liga (3): 1999, 2000, 2001
 Årets spiller kåret af World Soccer: 2000
 Ballon d'Or 2000
 Årets spiller kåret af FIFA 2001
 FIFA 100

Privat 
Luís Figo er gift med den svenske model Helen Svedin og sammen har de tre døtre.

Eksterne henvisninger 
 

Fodboldspillere fra Portugal
Fodboldspillere fra Real Madrid CF
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Gianluigi Buffon

Gianluigi Buffon (født 28. januar 1978) er en tidligere italiensk professionel fodboldmålmand. Han spillede senest for den italienske Serie B klub Parma, hvor han også begyndte sin karriere tilbage i 1995. 

Buffon har rekorden for flest kampe i Serie A - 657.

Buffon begyndte sin karriere i Parma, hvor han spillede i 6 år, inden han skiftede til Juventus hvor han spillede 19 sæsoner og vandt 13 Serie A mesterskaber, 5 Coppa Italia og 5 Supercoppa Italiana. Senere skiftede han til den franske klub Paris Saint Germain, men vendte tilbage til Juventus året efter 2019, inden han i sommeren 2021 vendte tilbage til Parma. Han har siden 1997 spillet 176 landskampe (pr. 20. august 2021) og var med både ved VM i fodbold 2002, på det vindende italienske mandskab ved VM i fodbold 2006 og han var også med til at nå finalen med Italien ved EM i fodbold 2012. Han er blevet kåret til verdens bedste målmand i 2003, 2004, 2006, 2007 og 2017.

Referencer

Eksterne henvisninger 

 

Fodboldspillere fra Italien
Fodboldspillere fra Parma FC
Fodboldspillere fra Juventus F.C.
Verdensmestre i fodbold
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Fabio Cannavaro

Fabio Mamerto Cannavaro (født 13. september 1973) er en tidligere italiensk fodboldspiller og nuværende træner for den kinesiske klub Guangzhou Evergrande og for Kinas fodboldlandshold.

Som aktiv spiller spillede han klubberne S.S.C. Napoli (1992-1995), Parma FC (1995-2002), Inter (2002-2004), Juventus (2004-2006 og 2009-10) og Real Madrid (2006-2009). Han afsluttede karrieren i Al-Ahli, hvor han efter spillerkarrieren blev en del af ledelen og fungere som assistenttræner. Som spiller opnåede han 136 landskampe for det italienske fodboldlandshold, hvor han nåede at score to gange. I sin landskamp nr. 100 vandt han finalen ved VM i fodbold 2006 over Frankrig.

Han blev af nationtrænere og -anførere fra hele verden udnævnt til verdens bedste fodboldspiller 2006 som den første og indtil videre eneste forsvarsspiller i prisens historie.

Referencer

Eksterne henvisninger 

 Fabio Cannavaro profile and stats at FootballDatabase 
 

{

Fodboldspillere fra Italien
Fodboldspillere fra Real Madrid CF
Fodboldspillere fra Juventus F.C.
Verdensmestre i fodbold
Fodboldspillere fra FC Internazionale Milano
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Thomas Høg

Thomas Høg (født i 1966) er forfatter på musicals som Atlantis, Lyset over Skagen, Von Scholten, Egtved Pigen, Demokraten, Julius, Den Blå Karrusel, Verden Venter, Faldne Engle, Fregatten Jylland - I krig & kærlighed og Skammerens Datter, Skammerens Datter 2, Jordens Søjler, Vildheks, Den Evige Ild. Han var i 1985 med til at starte komikerkvartetten Onkel Dum & Bananerne sammen med Lasse Aagaard Nielsen, Sune Svanekier Pedersen og Jens Korse. Kvartetten blev opløst i 1991, hvorefter Thomas Høg begyndte at skrive Atlantis sammen med Sune Svanekier Pedersen og Peter Spies.

Dramatikere fra Danmark
Dansksprogede forfattere fra Danmark
Svend Korsfarer

Svend "Korsfarer" (ca. 1050-1097) var søn af Svend Estridsen. Han vandt et stort ry for sin kamp mod tyrkerne på det 1. korstog.

Han skal have deltaget sammen med sin hustru, , datter af hertug Odo 1. af Burgund, og en hær bestående af 1.500 riddere.

Efter erobringen af Nikæa blev de forsinket i nogle dage og overfaldet og nedkæmpet af seldsjukkerne. Den flygtende Florina blev indhentet af tyrkerne og halshugget.

Noter

Kilder 
 Albert af Aachen: Chronicon Hierosolymitanum de bello sacro, skrevet mellem 1125 og 1150
 Vilhelm af Tyrus: Historia rerum in partibus transmarinis gestarum, skrevet mellem 1168 og 1186
 Se også Torquato Tasso: La Gerusalemme liberata fra 1575

Litteratur 
 Jensen, Kurt Villads: Myten om prins Svend i Skalk, 2001, 2 side 20-25.
 Jonathan Riley-Smith: The First Crusaders 1095-1131, 1997 

Korstogene
Danskere i 1000-tallet
Jellingdynastiet
Danske kongers uægte børn
Franco Baresi

Franco Baresi (født 8. maj 1960) er en tidligere italiensk fodboldspiller, der i hele sin klubkarriere (1977-1997) var knyttet til det italienske hold AC Milan, i hvilken klub han spillede mere end 700 kampe. Han nåede i perioden 1982-1994 at spille 81 landskampe uden scoringer.

Eksterne henvisninger 
 

Fodboldspillere fra Italien
Verdensmestre i fodbold
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Roberto Baggio

Roberto Baggio (født 18. februar 1967 i Caldogno, Italien) er en tidligere professionel fodboldspiller fra Italien, der i sin aktive klubkarriere spillede for Vicenza Calcio, Fiorentina, Juventus, AC Milan, Bologna, Inter og Brescia (hvor han sluttede i 2004). Fra 1990 til 2004 var han repræsenteret på det italienske landshold 56 gange og fik scoret 27 mål.

Referencer

Litteratur 
 Roberto Baggio, Una porta nel cielo, Arezzo, Limina Edizioni, 2001,  (A goal in the sky).

Eksterne henvisninger 
 

Fodboldspillere fra Italien
Fodboldspillere fra Vicenza Calcio
Fodboldspillere fra ACF Fiorentina
Fodboldspillere fra Juventus F.C.
Fodboldspillere fra AC Milan
Fodboldspillere fra Bologna FC
Fodboldspillere fra FC Internazionale Milano
Fodboldspillere fra Brescia Calcio
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Gordon Banks

Gordon Banks (født 30. december 1937, død 11. februar 2019) var en engelsk fodboldmålmand, der var med på det engelske fodboldlandshold, der i 1966 vandt VM i fodbold. 

I sin klubkarriere spillede han bl.a. for de engelske klubber Leicester City og Stoke City, hvor han tilsammen spillede i 14 år. Han sluttede sin karriere i sidste halvdel af 1970'erne, da han spillede et par sæsoner for det amerikanske mandskab Fort Lauderdale Strikers.

Banks fik sin landsholdsdebut i 1963 og nåede at repræsentere England 73 gange, indtil han i 1972 var tvunget til at indstille landsholdskarrieren, da han kørte galt med sin bil, der endte i en grøft. Ulykken medførte, at han mistede synet på det ene øje. Han prøvede at træne sig op til fortsat at være aktiv, men kun på klubplan. I USA formåede Banks at holde sig på toppen til han rundede de 40 år. Han regnes i dag for én af verdens absolut bedste målmænd gennem tiderne og nåede at deltage med stor succes i to slutrunder, VM i fodbold 1966 på hjemmebane og VM i fodbold 1970 i Mexico.

Referencer

Eksterne henvisninger 

 

Fodboldspillere fra England
Fodboldspillere fra Leicester City F.C.
Fodboldspillere fra Stoke City F.C.
Verdensmestre i fodbold
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Vigsnæs Kirke

Vigsnæs Kirke er bygget i 1868-69 i nygotisk stil i mursten efter tegninger af arkitekt Ove Petersen. Samtidig blev middelalderkirken revet ned. Kirken består af skib og kor med kantet afslutning mod øst samt mod vest et tårn med spir.
Over indgangen findes et relief af billedhuggeren Evens med indskriften Domino et Redemptori (For Herren og Frelseren).

Altertavle 
Den barokke altertavle fra ca. 1700 er overflyttet fra den gamle kirke og har i denne forbindelse været udsat for en stærk restaurering. Den består af et bredt storstykke, som flankeres af to runde søjler. I storstykket ses et samtidigt maleri, som forestiller nadverens indstiftelse.

Orgel 
Kirkens Frobenius-orgel er fra 1949. Det tidligere orgel fra 1895 havde sin plads på en forhøjning forrest til venstre i kirkeskibet, hvor nu centralvarmeanlægget og døbefonten står. Pulpituret er fremstillet af træ, som er fældet i Vigsnæs Præsteskov.

Døbefont 
Døbefonten af sandsten har samme alder som kirken, mens det meget enkle dåbsfad, som er helt uden ornamentik, er af ældre dato. Kirkens oprindelige døbefont er overflyttet til Majbølle Kirke.

Eksterne kilder og henvisninger 

 Vigsnæs Kirke hos KortTilKirken.dk
 Vigsnæs Kirke hos danmarkskirker.natmus.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt